CELEX: 62010TN0341
Language: et
Date: 2010-08-20 00:00:00
Title: Kohtuasi T-341/10: 20. augustil 2010 esitatud hagi — F91 Diddeléng jt versus komisjon

6.11.2010   
            
            
               ET
            
            
               Euroopa Liidu Teataja
            
            
               C 301/32
            
         20. augustil 2010 esitatud hagi — F91 Diddeléng jt versus komisjon
   (Kohtuasi T-341/10)
   ()
   2010/C 301/55
   Kohtumenetluse keel: prantsuse
   
      Pooled
   
   
      Hagejad: F91 Diddeléng (Dudelange, Luksemburg), Julien Bonnetaud (Yutz, Prantsusmaa), Thomas Gruszczynski (Amnéville, Prantsusmaa), Rainer Hauck (Maxdorf, Saksamaa), Stéphane Martine (Esch-sur-Alzette, Luksemburg), Grégory Molnar (Moyeuvre-Grande, Prantsusmaa) ja Yann Thibout (Algrange, Prantsusmaa) (esindajad: advokaadid L. Misson, C. Delrée ja G. Ernes)
   
      Kostja: Euroopa Komisjon
   
      Hagejate nõuded
   
   
               —
            
            
               tühistada vaidlustatud Euroopa Komisjoni 3. juuni 2010. aasta otsus;
            
         
               —
            
            
               tühistada määrused, mis rikuvad ELTL artikleid 45 ja 101;
            
         
               —
            
            
               määrata mis tahes vajalikud sanktsioonid.
            
         
      Väited ja peamised argumendid
   
   Hagejad (Dudelange’i jalgpalliklubi ja nimetatud klubis mängivad mitte-luksemburglastest jalgpallurid) paluvad tühistada komisjoni 3. juuni 2010. aasta otsuse, mis saadeti postiga 21. juunil 2010 ja millega komisjoni teavitas hagejaid sellest, et nende kaebuse käsitlemine on lõpetatud edasisi meetmeid võtmata, kaebuse, mis oli suunatud Fédération Luxembourgeoise de Football (FLF) vast ELTL artiklite 45 ja 101 alusel ja mis puudutab FLF põhikirja, mis keelab hagejatel osaleda teatavatel jalgpallivõistlustel, kui välismaiste mängijate arv võistluste nimekirjas ületab teatava arvu, mis on kindlaks määratud FLF-i põhikirjas.
   Oma hagi toetuseks esitavad hagejad kaks väidet:
   
               —
            
            
               ELTL artikli 45 rikkumine, kuna FLF põhikirjas tegelikult sisalduv kohustus viia võistluse ametlikku nimekirja seitse mängijat, kes esimestena on Luksemburgis saanud litsentsi, ning keelata sama võistluse nimekirja viimast rohkem kui neli sama spordiaasta jooksul üle toodud mängijat, on käsitletav otsese diskrimineerimisena, mis takistab liikmesriigi kodanikul tegeleda majandustegevusega Luksemburgi territooriumil. Hagejad väidavad veel, et lisaks sellele, et FLF põhikiri sisaldab mitte otsest, vaid kaudset diskrimineerimist, on FLF-i esitatud vastuväited, nimelt et selle sotsiaalne eesmärk on edendada jalgpalli kui harrastussporti, on alusetud ja seega ei saa neid käsitleda seaduslike põhjendustena. Piirangud on seega ebaproportsionaalsed võrreldes saavutatava eesmärgiga;
            
         
               —
            
            
               ELTL artikli 101 rikkumine, kuna FLF-d oleks pidanud käsitlema ettevõtjate ühendusena, mis rikub konkurentsiõigust ja täpsemalt ELÖTL artiklit 101, kuna rida välismaiseid mängijaid puudutavad piirangud on elukutselistele sportlastele majanduslike tagajärgedega ja kahjustavad Luksemburgi jalgpalliklubide konkurentsivabadust.